**Iubito!**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito!

de Gabriela Mimi Boroianu

26.01.2017

Iubito, e noapte și-i rece

pamântul... și-i greu peste mine

Iar timpul în ciudă nu trece,

Nu aleargă, nu curge, nu vine...

Nici lumină nu am c-a rămas

Încuiată-n cuvântul șoptit;

Citește-mă tu ca pe-o rugă,

Să mă mint că mai sunt, n-am murit!

Iubito, mi-e noapte și gândul

Mă leagă de tine, senin,

După tine-mi pun răsăritul...

Zâmbește-mi, iubito, puțin!

Visează! Visează că-n vise

Mai am o poveste să-ți spun,

De iubiri... ce devin nepermise,

Și din tot ce mai sunt să m-adun.

Mă caut prin mine de parcă

Aș umbla-ntr-o lume străină,

Amintește-mi iubito și-ncearcă,

Să m-aduci înapoi în lumină...

M-a lovit peste viață-o erată

Și mi-e noapte și frig și-i pustiu

Din mine m-a șters dintr-odată

Și nu știu oare-s mort ori nu-s viu?